jkorsvik/nowiki_second_scrape_merged huggingface dataset:
WS-I

Web Services Interoperability Organisation (WS-I) er en internasjonal organisasjon som ble opprettet i 2002 for å fremme bruk av vevtjenester og interoperabilitet mellom implementasjoner fra ulike leverandører.
WS-I fremmer bruk av vevtjenester ved å utvikle ulike profiler, som definerer hvordan IT-utviklere skal bruke og kombinere grunnleggende vevtjenestestandarder som SOAP, WSDL m.fl.
I styret for WS-I sitter de største amerikanske programvareleverandørene, bl.a. IBM, Microsoft, Oracle, BEA, SAP og Sun. Det norske medlemmet i WS-I er Kantega.


== Profiler (Standarder) ==
WS-I Basic Profile beskriver hvordan man bruker grunnleggende standarder som SOAP, WSDL, UDDI og XML Schema.
WS-I Basic Security Profile beskriver hvordan man lager sikre vevtjenester med WS-Security


== Eksterne lenker ==
WS-I Hjemmeside
Liberty Alliance

Liberty Alliance, også kjent som Project Liberty, er et bredt sammensatt industrikonsortium som utvikler spesifikasjoner og standarder for webføderasjoner, basert på teknologier og standarder for identitetshåndtering og vevtjenester («web services»). 
Den opprinnelige Project Liberty ble etablert i 2002, og de første spesifikasjonene beskrev scenarier for føderert enkeltpålogging basert på SAML. 
I styret for Liberty Alliance sitter store internasjonale selskaper, bl.a. Nokia, Ericsson, Vodafone, France Telecom, Fidelity, General Motors, IBM, Intel, HP og Sun. 
Norsk medlem i Liberty Alliance er Kantega.


== Eksterne lenker ==
Liberty Alliance nettsted
Kajsa Bergqvist

Kajsa Bergqvist (født 12. oktober 1976 i Sollentuna) er en tidligere svensk friidrettsutøver, nærmere bestemt høydehopper.


== Idrettskarriere ==
Bergqvist kommer fra en familie med friidrettsinteresse, faren, Gunnar, deltok i Sommer-OL 1972 i München (110m hekk). I barndommen prøvde hun fotball, volleyball, badminton, svømming og langrenn. Fra cirka tiårsalderen begynte hun med friidrett. Etter å ha prøvd ulike grener, spesialiserte hun seg fra hun var 15 år innen høydehopp.
På 1990-tallet hadde hun en sterk motstander i Sverige, Emilie Färdigh, som måtte legge opp på grunn av skader 1998. Deretter var Bergqvist Sveriges klart beste hoydehopper. Fra 1995 til 1999 studerte hun ved Southern Methodist University i Dallas, USA og vant to ganger høydekonkurransen i de amerikanske studentmesterskapene (1997 og 1999).
Hun slo for alvor gjennom internasjonal i 2000, da hun ble europeisk mester innendørs i begynnelsen av året og bekreftet suksessen med bronse i Sydney-OL. I 2001 ble hun verdensmester innendørs og i sommersesongen tok hun bronse i VM i Edmonton. 2002 ble hennes sterkeste sesong med 14 seiere i 17 stevner, blant annet tok hun sølv i innendørs VM og ble Europamester utendørs.
I juli 2004 ødela hun akillessenen i en konkurranse rett før OL i Athen. Hun kom tilbake i 2005 og ble verdensmester under VM i Helsingfors 2005, en klart fortjent medalje etter å ha vært den dominerende høydehopperen i verden i flere år på rad. For den prestasjonen ble hun tildelt Svenska Dagbladets gullmedalje.Under Hochsprung mit Musik-stevnet i Arnstadt 4. februar 2006, satte Bergqvist innendørs verdensrekord på første forsøk. Den er fortsatt gjeldende: 2,08 m - og hun slettet dermed Heike Henkels 2,07 m-rekord fra 1992. Hoppet er én cm under utendørsverdensrekorden til Stefka Kostadinova og fortsatt gjeldende (mars 2011).


== Etter idrettskarrieren ==
Etter en skuffende 2007-sesong la hun opp. Hun er gift og jobber blant annet som ambassadør for UNICEF og IAAF. Studiene i USA førte frem til en bachelor i økonomi og reklame. Hun har etter idrettskarrieren tatt sommelierutdannelse og har begynt som vinimportør i Sverige.


== Referanser ==


== Eksterne lenker ==
(en) Kajsa Bergqvist – kategori av bilder, video eller lyd på Commons 
(en) Kajsa Bergqvist – galleri av bilder, video eller lyd på Commons 
(de) Kajsa Bergqvist – Munzinger Sportsarchiv 
(en) Kajsa Bergqvist – Olympics.com 
(en) Kajsa Bergqvist – Olympic.org 
(en) Kajsa Bergqvist – Olympedia 
(en) Kajsa Bergqvist – Sports-Reference (OL-resultater – arkivert) 
(sv) Kajsa Bergqvist – Sveriges olympiske komité 
(en) Kajsa Bergqvist – World Athletics 
(en) Kajsa Bergqvist – Track and Field Statistics 
(sv) www.kajsabergqvist.nu
(sv) Aftonbladet
(sv) Bergkvists vinimport
David Foster Wallace

David Foster Wallace (født 21. februar 1962 i Ithaca, New York, død 12. september 2008 Claremont, California) var en amerikansk forfatter. Han var en av de mest omtalte og anerkjente av yngre amerikanske forfattere de siste ti årene. Wallace debuterte med The Broom of the System i 1987 fikk sitt internasjonale gjennombrudd med romanen Infinite Jest i 1996. Den blir av mange betraktet som Wallaces største litterære prestasjon. Hans siste skjønnlitterære utgivelse var Oblivion (norsk tittel: Glemsel). 


== Referanser ==


== Eksterne lenker ==
(en) David Foster Wallace – kategori av bilder, video eller lyd på Commons 
(en) David Foster Wallace på Internet Movie Database 
(fr) David Foster Wallace på Allociné 
(en) David Foster Wallace på AllMovie 
(en) David Foster Wallace hos The Movie Database 
(en) David Foster Wallace på Discogs 
(en) David Foster Wallace på MusicBrainz 
(en) David Foster Wallace på Genius — sangtekster 
(en) David Foster Wallace hos American National Biography 
(en) DFW fansite
Jean-Patrick Nazon

Jean-Patrick Nazon (født 18. januar 1977 i Épinal) er en fransk syklist som ble profesjonell i 1997. Hans styrke er å spurte.


== Meritter ==
2003Tour de France : 1.-plass, Etappe 20

2004Tour de France : 1.-plass, Etappe 3

2007Paris-Nice : 1.-plass, Etappe 1


== Referanser ==


== Eksterne lenker ==
(en) Jean-Patrick Nazon – ProCyclingStats 
(en) Jean-Patrick Nazon – Cycling Archives 
(en) Jean-Patrick Nazon – Cycling Quotient 
(en) Jean-Patrick Nazon – CycleBase 
(en) Jean-Patrick Nazon – TheSports.org
Patrik Sjöberg

Patrik Sjöberg (født 5. januar 1965 i Göteborg) er en tidligere, svensk høydehopper. Han er innehaver av europarekorden med 2,42 meter, som også var verdensrekord i over ett år. 
Sjøberg satte ny verdensrekord i Stockholm 30. juni 1987 da han hoppet én centimeter høyere enn Igor Paklins to år gamle rekord på 2,41. Dette resultatet er per 2020 tredje beste resultat på listen over tidenes fremste høydehoppere, bak kubaneren Javier Sotomayor, som har verdensrekorden med 2,45 og Mutaz Essa Barshim fra Qatar. I 1985 ble han tildelt Svenska Dagbladets gullmedalje.Sjöberg innrømmet senere bruk av kokain, men dette var etter endt friidrettskarriere.


== OL-medaljer ==
OL 1992  Barcelona - sølv i høydehopp
OL 1984  Los Angeles - sølv i høydehopp
OL 1988  Seoul - bronse i høydehopp


== VM-medaljer ==
VM 1987  Roma - gull i høydehopp


== Referanser ==


== Eksterne lenker ==
(en) Patrik Sjöberg – kategori av bilder, video eller lyd på Commons 
(en) Patrik Sjöberg på Internet Movie Database 
(en) Patrik Sjöberg på Discogs 
(de) Patrik Sjöberg – Munzinger Sportsarchiv 
(en) Patrik Sjöberg – Olympics.com 
(en) Patrik Sjöberg – Olympic.org 
(en) Patrik Sjöberg – Olympedia 
(en) Patrik Sjöberg – Sports-Reference (OL-resultater – arkivert) 
(sv) Patrik Sjöberg – Sveriges olympiske komité 
(en) Patrik Sjöberg – World Athletics 
(en) Patrik Sjöberg – Track and Field Statistics
Callington

Callington (kornisk Kelliwik) er en by og verdslig sogn i sørøstlige Cornwall i England. Byen ligger mellom Kit Hill og Bodmin Moor, rundt 11 km nord for Saltash og 14 km sør for Launceston i distriktet Caradon.Sognet hadde en befolkning på 4 783 i 2001, men det hadde minsket noe i 2011 til 4 698 innbyggere.


== Beskrivelse ==
På 1700-tallet var Callingtonområdet et av de viktigste gruveområder på De britiske øyer. Det fantes blant annet sølvforekomster i Silver Valley rett utenfor byen. Det er mange spor etter denne aktiviteten, men all gruvedrift er nedlagt. Ved Hingston Down drives fortsatt et stort granittbrudd.
Det gikk tidligere en sidegren av jernbanelinjen mellom Tavistock og Plymouth med Callington som endestasjon. Denne ble nedlagt i 1960-årene. Etter nedleggelsen ble nærmeste jernbanestasjon i Bere Alston.


== Referanser ==


== Eksterne lenker ==
(en) Callington, Cornwall – kategori av bilder, video eller lyd på Commons 
Callington Town Council
Online Catalogue for CallingtonArkivert 30. september 2007 hos Wayback Machine. hos Cornwall Record Office
Callington i Open Directory Project
Saltash

Saltash (kornisk Essa) er en by og verdslig sogn i Cornwall, England. Den ligger i den sørøstlige delen av grevskapet, på den andre siden av elven Tamar fra Plymouth.
I angelsaksisk tid lå det flere små bosetninger i området, hvorav særlig Trematon og Burraton er kjent. Kort tid etter normannernes erobring av England i 1066 ble det reist en festning av typen motte-and-bailey omkring 2 km fra Trematon. Det var slottsherren i Trematon som grunnla markedet i Saltash i 1100-tallet.
Saltash fikk den første av flere havner i fjordene som strekker seg inn fra Plymouthsundet. Den fikk derfor jurisdiksjon over ferdsel på vannet i hele dette området, en ordning som holdt seg helt til 1901.
Under den engelske borgerkrigen 1642–1646 var det flere ganger trefninger i Saltash.
Flere kjente roere har kommet fra Saltash. Den mest berømte av dem er antagelig Ann Glanville, som mellom 1830 og 1850 stilte i en rekke konkurranser i en båt med fire årer rodd av kvinner fra Saltash. De vant de fleste av konkurransene, også mot mannlige team.
Det lille huset som Mary Newman, hustru av Francis Drake, bodde i er bevart og står i nærheten av elven.
Isambard Kingdom Brunel anla en bro over Tamar ved byen, Royal Albert Bridge. Den sto ferdig i 1859, regnes som et av hans mesterverk.


== Referanser ==


== Litteratur ==
Vosper, Douglas C. (1968): A Glimpse of Saltash. Liskeard: Snell & Cowling.


== Eksterne lenker ==
Offisielt nettsted 
(en) Saltash – kategori av bilder, video eller lyd på Commons 
Saltash Town Council
Online Catalogue for Saltash ved Cornwall Record Office
Saltash i Open Directory Project
Torpoint

Torpoint (kornisk Penntorr) er en by og verdslig sogn i Cornwall, England. Den ligger på den andre siden av Hamoaze sammenlignet med Plymouth som er tidvannsutløpet for elven Tamar. Per 2001 hadde Torpoint en befolkning på 8 457, noe som hadde minsket til 8 364 ved 2011. Det er to valgkretser, Torpoint øst og Vest, og deres kombinerte befolkningstall for samme folketelling over var 7 717.På kornisk er byens navn Penntorr. Det hevdes at opprinnelsen til byens engelsk navn, Torpoint, er avledet fra «Tar Point», i betydningen «Tjæreodden», et navn som ble gitt til område ettersom man drev med tjæring av skip på vestbredden av Hamoaze. Det ble bygget en primitiv form for tørrdokk, hvor skip ble seilt under ved høyvann slik at de la seg over på siden og kunne tjæres ved lavvann. Imidlertid er det faktisk kun et tilnavn som tjærearbeiderne ga byen. Stedsnavnets egentlige betydning er «berglendte odde» (rocky headland).Selve byen ble grunnlagt av sir Richard Carew-Pole på 1700-tallet. Den vokste som en følge av at arbeidere ved verftet i Devonport bosatte seg der, og antallet innbyggere økte enda mer da Royal Navy åpnet treningsbasen HMS Raleigh på vestsiden av byen.
Torpoint er forbundet med Plymouth og Devonpoint med tre ferger. De trekker seg selv over ved hjelp av lenker. Lenkene senkes under overflaten mellom turer, slik at annen skipstrafikk kommer gjennom sundet. Selve sjøturen tar sju minutter.


== Referanser ==


== Eksterne lenker ==
Offisielt nettsted 
(en) Torpoint – kategori av bilder, video eller lyd på Commons 
Nettsted for Torpoint
Cornwall Record Office Online Catalogue for Torpoint Arkivert 3. mars 2016 hos Wayback Machine.
Hundedagene

Hundedagene, eller røtmåneden, varer etter vår kalender fra 23. juli til 23. august, noen steder regnes hundedagene fra 24. juli til 24. august; i skuddår fra 22. juli. Det er knyttet mye folketro til denne måneden, som vanligvis er den varmeste tiden på sommeren.


== Etymologi og astronomisk bakgrunn ==
Hundedagene er omtalt allerede i antikken (latin: dies caniculares). Navnet kommer av Canicula, Hundestjernen, også kjent som Sirius. I oldtidens Egypt observerte man at Hundestjernen startet sin stigning samtidig med at Nilen begynte å stige, og den varmeste tiden på året startet. Man trodde stjernen var skyld i elvens stigning og kalte den påfølgende måneden (den tiden da solen passererer gjennom Løvens tegn) for hundedagene. Avstanden fra jorden til Sirius er mer enn åtte lysår, og stjernen har i realiteten ingen påvirkning på vær og temperatur på jorden. Sirius vender hvert år tilbake til nattehimmelen på sensommeren, men posisjonen skifter gradvis i forhold til sola, og stjernen vil om ca. 10 000 år stige midt på vinteren.Betegnelsen «røtmåneden», som brukes enkelte steder i Norge, kan komme fra mellomtysk, der «Rode» betyr hund.


== Folketro og observasjoner ==
I folkeetymologien er navnet «røtmåneden» blitt knyttet til råte, ettersom matvarer i denne varmeste sommertiden har lett for å råtne.Ifølge folketroen har hunder lett for å bli ville og gale under hundedagene, og fluene øker i antall. 
Perioden er mye brukt i forbindelse med værspådommer: Er det fint vær 23. juli, holder det seg fint ut hundedagene. Tilsvarende, hvis det regner 23. juli, vil det regne den kommende måneden.En del andre fenomener er også typiske for hundedagene, på grunn av økt varme. Det er blant annet vanlig med en voldsom oppblomstring av maneter i fjordene. Ettersom temperaturen i sjøen er høy, er det lite næringssalter i vannet, på grunn av algevekst. Dette kan være årsaken til at detritus og annet organisk materiale flyter opp, men disse sammenhengene er ikke dokumentert.Hundedagene er ikke markert på primstaven.


== Referanser ==


== Litteratur ==
Alver, Brynjulf (1970). Dag og merke: folkeleg tidsrekning og merkedagstradisjon. U-bøkene. Oslo: Universitetsforlaget. s. 138–139. 
Hødnebø, Finn (1962). Kulturhistorisk leksikon for nordisk middelalder fra vikingtid til reformasjonstid. 7: Hovedstad-judar. Oslo: Oslo : Gyldendal, 1956-1978. s. 81. 
Kelly, Bethanne [… et al.] (2009). An Uncommon History of Common Things. Washington: National Geographic Books. ISBN 978-1426204203.
Restormel

Restormel (kornisk Rostorrmoel) var et administrativt distrikt i Cornwall, England. Det hadde navn etter Restormel slott. Administrasjonssenteret var St. Austell. Det ble innlemmet i det nyopprettede Cornwall Unitary Council 31. mars 2009.
Restormel har et vennskapssamarbeid med Ditmarsken i Tyskland.


== Steder i Restormel ==
Newquay
St. Austell


== Eksterne lenker ==
Restormel Borough Council
Ulvehybrid

En ulvehybrid oppstår bare når en ulv får avkom med et dyr fra en annen art. Begrepet ulvehybrid blir ofte benyttet i feil sammenheng. Avkommet blir ikke en hybrid dersom avkommet er etter to underarter av samme art, f.eks. mellom vanlig gråulv og hund. Da er avkommet å forstå som en bastard.
En ulvehybrid kan f.eks. være  et avkom etter Canis lupus (gråulv) og Canis latrans (prærieulv) eller Canis lupus familiaris (hund) og Canis simensis (etiopisk ulv). Et eksempel på en levedyktig og stabil ulvehybrid er kanadisk ulv (Canis lupus lycaon×Canis latrans), som man i en periode faktisk trodde var en egen ulveart. Også rødulv (Canis latrans×Canis lupus) kan kalles en ulvehybrid, selv om forholdet der er 75 prosent prærieulv (Canis latrans) og kun 25 prosent ulv (Canis lupus). Den er imidlertid ikke stabil, i det rødulven fortsatt villig parer seg med prærieulv.


== Forbud mot ulvehybrider ==
Såkalte ulvehybrider, altså blandinger der ulv inngår, er forbudt å holde i Norge. I Norge gjelder forbudet alle blandinger der ulv inngår, uansett blandingsforhold, med ett unntak. Saarloos wolfhond, den eneste hunderasen der ulv inngår som er tillat. Eksteriørmessing er den ikke ulik tsjekkoslovakisk ulvehund, som er forbudt her.


== Se også ==
Hybridisering
Krypskyting


== Referanser ==
St. Austell

For informasjon om helgenen, se Austell av Cornwall.St. Austell (uttale: s'norsel; kornisk Sen Ostell) er en by og verdslig sogn i Cornwall i England. Den er administrasjonssenter for distriktet Restormel, og er beliggende rundt 16 km sør for Bodmin og 48 km vest for grensen med Devon. St. Austell er Cornwalls største by etter befolkningstall hvor det verdslige sognet har en befolkning på 19 958 i folketellingen i 2011, med et total av 34 700 som bor i det større området som innbefatter andre verdslige sogn i utkanten som tilhører byen.Turisme har blitt en stadig viktigere næringsvei. Det som særlig trekker tilreisende er strendene i nærheten, og Eden Project, en besøksattraksjon i et av de nedlagte leirtakene (se nedenfor) med biosfærer hvor man har planter fra hele verden. Det ligger rundt 2 km fra byen St. Blazey og 5 km fra den større byen St. Austell.


== Kinaleire ==
Ikke lenge etter at William Cookworthy oppdaget kaolinitt, også kjent som "kinaleire", i åsen Tregonning i vestlige Cornwall, det samme mineral som ble funnet i større kvantitet i Hensbarrow nord for St. Austell. Utvinning av leire overtok snart fra gruvedrift etter tinn og kopper som hovedindustri for området, og bidro etter hvert stort til byens vekst. Byen var det første stedet i Europa hvor leire til produksjon av porselen ble tatt ut. Leiren ble sendt til Charlestown, som er nærmeste havn. Det tas fortsatt ut porselensleire, men siden 1980-årene har næringen hatt nedgangstider.


== Referanser ==


== Litteratur ==
Hammond, Joseph (1897): St Austell: being an account of St Austell, town, church, district and people. London: Skeffington & Son
Rowse, A. L. (1960): St Austell: Church, Town, Parish. St Austell: H. E. Warne
Roberts, E (1967): The Story of St Austell Parish Church, Ramsgate: The Church Publishers


== Eksterne lenker ==
(en) Offisielt nettsted 
(en) St Austell – kategori av bilder, video eller lyd på Commons  St. Austell hos Wikivoyage

St Austell Town Council
St. Austell i Open Directory Project
Cornwall Record Office Online Catalogue for St AustellArkivert 3. mars 2016 hos Wayback Machine.
St Austell Old Cornwall Society
Jack Johnson (bokser)

John Arthur «Jack» Johnson (født 31. mars 1878 i Galveston, Texas, død 10. juni 1946) var en amerikansk bokser. Jack Johnson ble den første fargede tungvektsmesteren i historien. Han holdt tittelen fra 1908 til 1915. Johnson gikk under kallenavnet Galveston Giant. 
Johnson er meget kjent for sin seier i det som blir kalt Battle of the Century. Kampen gikk på USAs nasjonaldag den 4. juli 1910. Johnson møtte James J. Jeffries, den hvite mesteren som hadde lagt opp noen år tidligere. Johnson vant på knockout i den 15. runden. 22 000 tilskuere overvar kampen som gav Johnson en solid inntekt på hele 115 000 dollar. Denne seieren stoppet kritikernes utsagn om at Johnsons seier i VM-kampen mot Tommy Burns to år tidligere var ubetydelig fordi Burns var en falsk mester. Burns mottok tittelen etter at Jeffries la opp ubeseiret i 1904. Johnsons seier over Jeffries satte igang raseopptøyer, og selve filmopptaket av kampen ble forbudt i enkelte av sørstatene.
Den fargede jazzmusikeren Miles Davis ga i 1970 ut albumet A Tribute to Jack Johnson for å ære ham.


== Se også ==
Jack Johnson vs. Tommy Burns
Jack Johnson vs. James J. Jeffries
Boksing
Tungvekt
Boksingens Hall of Fame
Verdensmestere i tungvektsboksing
«Årets Bokser» – Ring Magazine
«Årets Kamp» – Ring Magazine


== Referanser ==


== Eksterne lenker ==
(en) Jack Johnson – kategori av bilder, video eller lyd på Commons 
(en) Jack Johnson – galleri av bilder, video eller lyd på Commons 
(en) Jack Johnson på Internet Movie Database 
(en) Jack Johnson hos The Movie Database 
(en) Jack Johnson hos The Movie Database 
(en) Jack Johnson på Discogs 
(en) Jack Johnson på MusicBrainz 
(en) Jack Johnson på MusicBrainz 
(en) Jack Johnson hos American National Biography 
(de) Jack Johnson – Munzinger Sportsarchiv 
(en) Jack Johnson – BoxRec 
(en) Utvidet biografi om Jack Johnson
(en) Berømte Texans – Jack Johnson
(en) Harlem 1900-1940: Schomburg Exhibit Jack Johnson
(en) ESPN.com: Jack Johnson
(en) Cyber Boxing Zone – Jack Johnson
(en) Interview with Jack Johnson biographer Geoffery C. Ward
Hildegunn Eggen

Hildegunn Eggen (født 27. juli 1953) er en norsk skuespiller som har vært ansatt ved Trøndelag Teater siden 1985. 
Eggen er utdannet ved Statens Teaterhøgskole 1978–1981. Etter fullført utdanning ble hun ansatt ved Nationaltheatret (november 1981 – januar 1984), hvor hun spilte ikke mindre enn 18 forskjellige roller. Hun kom til Trøndelag Teater i 1985. Siden da har hun hatt mange hovedroller, kanskje særlig innen det alvorlige rollefaget. Men hun er også en komedienne av klasse: Lilli i Willy Russells Lilli Valentin er, blant andre, et lattervekkende bevis på dette. 
Hildegunn har i en årrekke medvirket i spelet på Stiklestad, hun har laget egne programmer og er en populær innleser av lydbøker; for Lydbokforlaget har hun lest inn Olav Duuns Juvikfolket, Anne Karin Elstads Folket på Innhaug-serie og Johan Falkbergets romanserie Nattens brød om An-Magritt. 
I tillegg til å være skuespiller er Hildegunn Eggen også «gardskjerring» på gården Karmhus i Verdal i Nord-Trøndelag. Der bor hun sammen med mannen Olav Karmhus, og deres tre barn.


== Noen roller ==
Ingrid, den grønnkledde og Anitra i Peer Gynt
«Agnes» i Brand
«An-Magritt» i An-Magritt
«Maggie» i Sensommerdansen
«Gina» i Vildanden
«Tale» i Medmenneske
«Gertrud» i Hamlet
«Mor Aase» i Peer Gynt
«Mutter Courage» i Mutter Courage (2001)
«Kathinka Stordal» i Kranes konditori (2004)
«Dora Strang» i Equus (2007)
«Lilli» i Lilli Valentin (2005)
«Marit Bonseth» i Berlinerpoplene (NRK, 2007)
«Fru Orm» i Folkeutrydning - eller leveren min er meningsløs (2004)
«Irene» i Når vi døde våkner (2014)


== Priser ==
Eggen ble i 2014 utnevnt til ridder av 1. klasse av St. Olavs Orden «for hennes innsats som skuespiller og for sin virksomhet på Stiklestad.» Samme år ble Eggen tildels Aase Byes pris.
Nord-Trøndelag fylkes kulturpris i 2001
Teaterkritikerprisen i 2002 for sin tolkning av moren i Mutter Courage 
Stiklestadprisen for sin mangeårige innsats i Spelet om Heilag Olav i 2002
Gammleng-prisen i 2008 i klassen skuespiller
I 2017 vant hun Heddaprisen for beste kvinnelige medspiller for for rollen som Fjodor Karamasov i Brødrene Karamasov av Ole Johan Skjelbred etter Fjodor Dostojevskij


== Referanser ==


== Eksterne lenker ==
(en) Hildegunn Eggen på Internet Movie Database 
(no) Hildegunn Eggen hos Nationaltheatret